Derde van versekeringseise glo valsNagenoeg 30% van versekeringseise wat in 2013 ingedien is, was glo vals eise ter bedrae van nagenoeg R15 miljard, berig die Sunday Times. “Druk, geleentheid en rasionalisering” sowel as “‘n gevoel van geregtigheid” is ‘n paar van die redes waarom Suid-Afrikaners vals eise indien,” het Michiel Nel, uitvoerende direkteur van die Suid-Afrikaanse versekeringsmisdaadburo (SAICB), aan die koerant gesê. Nel sê van die nagenoeg R50 miljard se eise wat in 2013 ingedien is, is omstreeks ŉ derde vals. Helen du Toit, Santam se oudit- en forensiese hoof, het aan die Sunday Times gesê hoewel mense die indien van vals eise as “sosiaal aanvaarbaar” en “nie so ernstig soos ander misdade” beskou nie, dit regs-en kriminele gevolge kan hê.